**Ministru kabineta noteikumu**

**„Grozījumi Ministru kabineta 2018. gada 9. janvāra noteikumos Nr. 27 "Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi” projekta un Ministru kabineta noteikumu „Grozījumi Ministru kabineta 2018. gada 9. janvāra noteikumos Nr. 26 "Darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi” projekta apvienotais sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projektu mērķis ir: 1) sniegt atbalstu darba vidē balstītas studiju programmas skolotāju sagatavošanai[[1]](#footnote-1) papildu aprobācijas pasākumiem, kā arī turpināt sniegt atbalstu vienotai programmas komunikācijai, centralizētai studējošo un izglītības iestāžu atlasei visām augstskolām, kas īstenosšo studiju programmu, piešķirot papildu finansējumu 8.2.1. specifiskā atbalsta mērķa pirmajai kārtai; 2) pilnveidot normatīvo regulējumu.  Noteikumu projekti stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 126.punkts un valdības rīcības plāna 126.1. pasākums, no kura izriet valdības apņemšanās īstenot pedagogu sagatavošanas izglītības programmu restartu, ceļot pedagoga profesijas prestižu, stiprinot skolotāju mentoru institūciju, turpinot īstenot pedagogu profesionālās attīstības stratēģiju un sniedzot atbalstu pedagogu sākotnējās izglītības attīstībai.  Informatīvais ziņojums „Darba vidē balstīta studiju programma skolotāju sagatavošanai: īstenošanas nodrošināšana un attīstība” (Ministru kabineta 2020.gada 21.janvāra sēdes prot. Nr.3 39.§ 3. un 4.punkts)[[2]](#footnote-2).  Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Informatīvajā ziņojumā „Darba vidē balstīta studiju programma skolotāju sagatavošanai: īstenošanas nodrošināšana un attīstība” (turpmāk – informatīvais ziņojums) sniegti priekšlikumi turpmākai rīcībai, kas paredz aprobēt jauno darba vidē balstīto otrā līmeņa profesionālās augstākās izglītības studiju programmu „Skolotājs” pedagoga profesionālās kvalifikācijas ieguvei pēc studiju pabeigšanas citā jomā (turpmāk – studiju programma). Saskaņā ar Ministru kabineta (turpmāk – MK) 2020.gada 21.janvāra sēdes protokollēmumu (prot. Nr.3 39.§ 3. un 4.punkts), Izglītības un zinātnes ministrijai (turpmāk – IZM) jānodrošina atbilstošu grozījumu izstrādi Ministru kabineta 2018. gada 9. janvāra noteikumos Nr. 27 “Darbības programmas “Izaugsme un nodarbinātība” 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu” pirmās un otrās projektu iesniegumu atlases kārtas īstenošanas noteikumi” (turpmāk – 8.2.1.SAM MK noteikumi) un iesniegšanu MK līdz 2020. gada 30. jūnijam par 2020./2021. akadēmiskajā gadā plānotajiem atbalsta pasākumiem un līdz 2021. gada 30. jūnijam par 2021./2022. akadēmiskajā gadā plānotajiem atbalsta pasākumiem, kā arī atbilstošu grozījumu izstrādi MK 2018.gada 9.janvāra noteikumos Nr.26 "Darbības programmas "Izaugsme un nodarbinātība" 8.2.3.specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi" (turpmāk – 8.2.3.SAM MK noteikumi) un iesniegšanu MK līdz 2020.gada 30.jūnijam, pārdalot nepieciešamo finansējumu 1 147 758 EUR apmērā uz 8.2.1. specifiskā atbalsta mērķa “Samazināt studiju programmu fragmentāciju un stiprināt resursu koplietošanu” (turpmāk – 8.2.1.SAM) pirmo kārtu.  Pēc informatīvā ziņojuma izskatīšanas MK tika pieņemti grozījumi 8.2.1.SAM MK noteikumos[[3]](#footnote-3) saistībā ar studiju programmas vienotu komunikāciju, studējošo un izglītības iestāžu piesaisti un atlasi līdz 2020.gada 30.jūnijam. Lai sniegtu atbalstu studiju programmas komunikācijas un aprobācijas pasākumiem 2020./2021. akadēmiskajā gadā- t.i., no 2020.gada 1.jūlija līdz 2021.gada 30.jūnijam, nepieciešams veikt nākamos grozījumus 8.2.1.SAM MK noteikumos.  Studiju programmu 8.2.1.SAM pirmās kārtas projektu ietvaros izstrādā Latvijas Universitāte (turpmāk – LU) un Daugavpils Universitāte (turpmāk – DU), piesaistot Liepājas Universitāti (turpmāk – LiepU) kā sadarbības partneri. Projektu ietvaros plānota arī studiju programmas licencēšana, aprobācija, t.sk. mērķstipendijas ierobežotam skaitam studiju programmā studējošajiem, studiju programmas akreditācija Eiropas augstākās izglītības kvalitātes nodrošināšanas reģistra (*European Quality Assurance Register for Higher Education* –EQAR) aģentūrā attiecīgā studiju virziena ietvaros un studiju programmas publicitāte.  ES fondu 2014. – 2020.gada plānošanas perioda darbības programmā „Izaugsme un nodarbinātība” (turpmāk – DP) 8.2.1. SAM attiecībā uz pedagoģijas studiju programmām kā vienu no indikatīvajām atbalstāmajām darbībām nosaka pedagoģijas studiju programmu aprobāciju. DP noteiktais iznākuma rādītājs: jauno pedagoģijas studiju programmu skaits, kuru izstrādei un ieviešanai piešķirts Eiropas Sociālā fonda atbalsts, ietver arī jauno darba vidē balstīto studiju programmu (7 apakšprogrammas). Līdz ar to papildu atbalsta pasākumi studējošajiem studiju laikā (vasaras ievadmācību loģistika un atbalsts, pilnveides grupas, mērķstipendijas studējošajiem, prakses vadītāju atlīdzība) iekļaujas atbalstāmajā darbībā “jauno pedagoģijas studiju programmu aprobācija” un tiks īstenoti kā studiju programmas aprobācijas pasākumi 8.2.1. SAM augstskolu projektos.  Saskaņā ar informatīvo ziņojumu 2020./2021. akadēmiskajā gadā no 8.2.1.SAM pirmās kārtas papildu finansējuma[[4]](#footnote-4) plānoti šādi atbalsta pasākumi:   1. Vienota programmas komunikācija, studējošo un izglītības iestāžu piesaiste un atlase – 437 423 EUR; 2. Mērķstipendijas studējošiem – 149 400 EUR; 3. Prakses vadītāju atlīdzība – 49 248 EUR; 4. Vasaras ievadmācību loģistika un atbalsts, pilnveides grupas – 147 060 EUR.   Līdz ar to kopsummā 2020./2021.akadēmiskajā gadā plānotajiem atbalsta pasākumiem nepieciešams papildu 8.2.1.SAM pirmās kārtas finansējums 783 131 EUR apmērā. Minēto finansējumu plānots nodrošināt no 8.2.1.SAM otrajai kārtai pieejamā neizlietotā finansējuma (62 316 EUR), 8.2.1. SAM rezerves finansējuma (672 534 EUR) un daļēji no 8.2.3. SAM “Nodrošināt labāku pārvaldību augstākās izglītības institūcijās” (turpmāk – 8.2.3.SAM) rezerves finansējuma (48 281 EUR).  Saskaņā ar informatīvo ziņojumu 2020./2021. akadēmiskajā gadā tiks nodrošinātas 100 valsts finansētas studiju (budžeta) vietas[[5]](#footnote-5) studējošajiem Latvijas Universitātē (turpmāk – LU) – ind. 50, Liepājas Universitātē (turpmāk – LiepU) – ind. 25 un Daugavpils Universitātē (turpmāk – DU) – ind. 25, paredzot tam valsts budžeta finansējumu 250 000 EUR apmērā. Šo finansējumu plānots nodrošināt no IZM budžeta apakšprogrammas 03.05.00 “Snieguma finansējums augstskolu stratēģisko mērķu īstenošanai”. No valsts budžeta finansējuma tiks īstenotas arī mentoru mācības, 2020./2021. akadēmiskajā gadā plānojot finansējumu 12 428 EUR apmērā (IZM budžeta apakšprogramma 01.11.00 „Pedagogu profesionālās kompetences pilnveidošana”).  Savukārt mentoru atlīdzību nodrošinās pašvaldības. Saskaņā ar informatīvo ziņojumu 2020./2021. akadēmiskajā gadā mentoru atlīdzībai tiek plānots finansējums 55 000 EUR.  Turpmāk sniegta detālāka informācija par 2020./2021. akadēmiskajā gadā plānotajiem atbalsta pasākumiem no 8.2.1.SAM papildu finansējuma 783 131 EUR apmērā.  1. Vienota programmas komunikācija, studējošo un izglītības iestāžu piesaiste un atlase  2020.gada sākumā nodibinājums „Iespējamā misija” kā LU 8.2.1.SAM pirmās kārtas projekta sadarbības partneris uzsāka īstenot vienotu programmas komunikāciju, studējošo un izglītības iestāžu piesaisti un atlasi pirmajam studiju programmas īstenošanas gadam. Šo pasākumu nepieciešams turpināt un nodrošināt finansējumu arī otrajā piesaistes un atlases gadā (no 2020.gada 1.jūlija līdz 2021.gada 30.jūnijam). Sagatavošanās darbus reflektantu piesaistei studiju programmai un atlasei nepieciešams uzsākt savlaicīgi, lai būtu iespējams piesaistīt vismaz 400 interesentu un nodrošināt veiksmīgu studējošo atlasi vairākās kārtās.  Saskaņā ar informatīvo ziņojumu otrajā piesaistes un atlases gadā nepieciešams finansējums 437 423 EUR apmērā:   1. komunikācijas radošās stratēģijas izstrāde studējošo piesaistes kampaņai (47 141 EUR); 2. mediju kampaņa vairākos piesaistes viļņos (158 329 EUR); 3. indikatīvi 4 pilna laika piesaistes/atlases koordinatori, vairākiem darbiniekiem veidojot 4 pilnas slodzes (96 000 EUR); 4. indikatīvi 10 atlases speciālisti (17 500 EUR); 5. izglītības iestāžu un mentoru piesaistes un atlases vadītājs, indikatīvi vairākiem darbiniekiem veidojot ind. 1 pilnas slodzes darbu (24 000 EUR); 6. programmas piesaistes komunikācijas platformas un integrēta atbalsta vadītājs ind. 0,7 slodzē (24 612 EUR); 7. programmas analītiķis ind. 0,6 slodzē (15 120 EUR); 8. programmētājs ind. 0,7 slodzē (21 000 EUR); 9. LU projekta vadītāja administratīvais-finanšu asistents ind. 0,3 slodzē (5749 EUR); 10. administratīvās (netiešās) izmaksas (27 972 EUR).   Šo finansējumu plānots piešķirt LU īstenotajam 8.2.1.SAM pirmās kārtas projektam[[6]](#footnote-6).  2. Mērķstipendijas studējošiem  Pašreiz LU, DU un LiepU 8.2.1. SAM 1.kārtas īstenošanā esošajos projektos ir paredzētas mērķstipendijas kopumā 45 studējošiem (katrā augstskolā – 15 studējošiem) 199,2 EUR apmērā mēnesī studiju programmas pirmajā aprobācijas gadā 10 mēnešiem. Katrā augstskolas projektā mērķstipendiju izmaksām studiju programmas studējošiem ieplānotais finansējums ir 29 880 EUR, kopā trīs projektos – 89 640 EUR. Saskaņā ar informatīvajā ziņojumā ietverto priekšlikumu mērķstipendijas nepieciešams paredzēt visiem 100 studējošiem 199,2 EUR apmērā mēnesī. Līdz ar to visi studējošie piedalīsies studiju programmas aprobācijā. Mērķstipendijas studējošiem plānots izmaksāt 12 mēnešus – no jūlija (imatrikulācija) līdz jūnijam (eksamtrikulācija), ņemot vērā, ka tā būs darba vidē balstīta studiju programma un studijas tiks uzsāktas jau jūlijā.  Plānojot stipendijas  199,2 EUR mēnesī 100 studējošajiem 12 mēnešus, nepieciešams finansējums 239 040 EUR. Atskaitot jau augstskolu projektos ieplānotās izmaksas mērķstipendiju izmaksām 89 640 EUR apmērā, papildus 2020./2021. akadēmiskajā gadā nepieciešams finansējums 149 400 EUR apmērā.  Šo finansējumu atbilstoši studējošo skaitam katrā augstskolā plānots proporcionāli piešķirt LU, LiepU un DU īstenotajiem 8.2.1.SAM pirmās kārtas projektiem[[7]](#footnote-7). Studējošo atlases rezultāti uzrāda, ka LU būs 63, LiepU- 20 un DU- 17 studējošie. Līdz ar to papildu finansējums ir šāds: LU – 120 715 EUR, LiepU - 17 928 EUR, DU – 10 757 EUR.  3. Prakses vadītāju atlīdzība  Papildus studiju programmā plānotajiem diviem kursiem “Prakse I” un “Prakse II” 20 kredītpunktu apjomā studējošo pedagoģiskās prakses ietvaros ir nepieciešams nodrošināt arī prakses vadītāja atbalstu studējošajiem stundu analīzē un pilnveidē. Atbalsta personai jāatbalsta studējošos gan periodiski vērojot mācību stundas klātienē vai attālināti, gan periodiski izskatot studējošā veidotos mācību stundu plānus un sniedzot individuālu atgriezenisko saiti par mācību stundas struktūru un aktivitāšu mērķtiecīgumu, gan organizējot pieredzes dalīšanās un metodikas problēmjautājumu risināšanas seminārus. Papildus jāparedz arī transporta izmaksas uz vidēji 150 km (uz vienu vērošanas reizi), rēķinot 10 litrus degvielas patēriņu uz 100 km par cenu indikatīvi 1,3 EUR/litrā. Par vidējo prakses vadītāju likmi indikatīvi tiek ņemta LU studiju programmas pašizmaksas aprēķinā ierēķinātā prakses vadītāja likme 10,64 EUR bruto stundā jeb 13,20 EUR ar darba devēja VSOAI.  Saskaņā ar informatīvo ziņojumu kopējais finansējums 100 studējošo prakses vadītāju atlīdzībai 62 448 EUR veidojas no stundu vērošanas (50 040 EUR), atgriezeniskās saites par stundu plāniem (9 240 EUR), 12 prakses vadītāju vadītām metodikas grupām (3 168 EUR). Atskaitot jau šobrīd LU studiju programmas pašizmaksas aprēķinā plānoto finansējumu viena prakses vadītāja 10 stundu darbam 132 EUR jeb 100 studējošiem gadā 13 200 EUR, papildus 2020./2021. akadēmiskajā gadā nepieciešams finansējums 49 248 EUR apmērā. Šo finansējumu atbilstoši studējošo skaitam katrā augstskolā proporcionāli plānots piešķirt LU, LiepU un DU īstenotajiem 8.2.1.SAM 1.kārtas projektiem. Studējošo atlases rezultāti uzrāda, ka LU būs 63, LiepU- 20 un DU- 17 studējošie. Līdz ar to papildu finansējums ir šāds: LU – 31 026 EUR, LiepU – 9 850 EUR, DU – 8 372 EUR.  4. Vasaras ievadmācību loģistika un atbalsts, pilnveides grupas  Saskaņā ar informatīvo ziņojumu šim atbalsta pasākumam 2020./2021.akadēmiskajā gadā nepieciešams finansējums 147 060 EUR apmērā:  1) Vasaras ievadmācības studējošajam plānotas pirms studiju uzsākšanas aptuveni 3 nedēļu garumā. Ievadapmācības palīdzēs studējošajam gūt pirmos priekšstatus par mācību satura plānošanu un vērtēšanu, efektīvas mācību stundas plānošanu, mācību priekšmeta metodikas pamatjautājumiem. Šis priekšnoteikums ir būtisks, jo bez ievadmācībām studējošie nevar uzsākt pedagoģisko praksi, savukārt, neuzsākot pedagoģisko praksi paralēli studijām, studējošie studiju gada laikā neiegūs pietiekamu pedagoģisko pieredzi. Tāpat ievadmācības ir ļoti nozīmīgas, lai liktu pamatus studējošo grupai kā savstarpēja atbalsta un pilnveides grupai, paredzot laiku, lai studējošie viens otru iepazīst, saliedējas, mācās, sadarbojoties viens ar otru, un, uzsākot intensīvo studiju procesu, var būt vērtīgs emocionāls un profesionāls atbalsts viens otram studiju gadā.  Vasaras ievadmācību ietvaros plānotas teorētiskās mācības divu nedēļu garumā, savukārt trešajā nedēļā plānotas praktiskās mācības, iesaistot skolēnus. Praktisko mācību laikā studējošie mācīsies vadīt nodarbības skolēniem, lai sagatavotos darbam skolā ar 1.septembri. Praktiskās mācības nedublēs citās ES fondu atbalsta programmās plānoto atbalsta veidu, ņemot vērā, ka šīm praktiskajām mācībām ir cits mērķis.  Vasaras ievadmācību tehniskā administratora (materiāli, grafiks un komunikācija ar pasniedzējiem u.c.), audzinātāja (saliedēšana, kovīzijas u.c.), loģistikas (pamatā vasaras ievadmācību pasniedzēju transporta izmaksas), uzturēšanās un saliedēšanas izmaksu prognozes balstītas uz nodibinājuma “Iespējamā misija” vasaras akadēmijas, kas plānota 25 cilvēkiem ar budžetu 20 600 EUR apmērā. Indikatīvi plānotais finansējums 82 400 EUR.  2) Paralēli akadēmiskajām pamatstudijām studējošiem jāturpina saņemt atbalstu visa gada garumā profesionālās pilnveides grupās. Tajās notiks kovīzijas, vīzijas formulēšana un ilgtermiņa mērķu un tā plāna izvirzīšana sev un izglītojamajiem, refleksijas un pašvērtējuma prasmju attīstība, sadarbības prasmju uzlabošana, problēmrisināšana, savas pieredzes un resursu izvērtēšana, pašvirzīta profesionālā attīstība par stundu plānošanu, savstarpēja atbalsta un ideju meklēšana un līderības attīstība. Visas šīs prasmes ir fundamentāli svarīgas, lai uzlabotu kvalitāti un ilgtspēju pārējām studiju programmas mācību komponentēm. Grupas tiekas 11 reizes (katru mēnesi no augusta līdz jūnijam), katrai reizei atvēlot astoņu stundu gatavošanās laiku. Tiek plānoti 10 pilnveides grupu kuratori 100 studējošajiem, kuri saņem nodibinājuma “Iespējamā misija” kuratora likmi 8,86 EUR stundā bruto jeb 11 EUR stundā ar darba devēja VSOAI. Indikatīvi plānotais finansējums 9 680 EUR.  3) programmas piesaistes komunikācijas platformas un integrēta atbalsta vadītājs- ar papildu 0,3 slodzi, pieaugot darba apjomam (10 548 EUR);  4) programmas analītiķis - ar papildu 0,2 slodzi, pieaugot darba apjomam (5 040 EUR);  5) programmētājs - ar papildu 0,3 slodzi, pieaugot darba apjomam (9 000 EUR);  6) profesionālās pilnveides grupu programmas vadītājs ind. 0,5 slodzē (12 000 EUR);  7) studiju programmas saturiskais vadītājs ind. 0,3 slodzē (5 472 EUR);  8) LU projekta vadītāja administratīvais-finanšu asistents ind. 0,3 slodzē (5 749 EUR);  9) administratīvās (netiešās) izmaksas (7 171 EUR).  Šo finansējumu plānots piešķirt LU īstenotajam 8.2.1.SAM pirmās kārtas projektam.  Ievērojot iepriekš minēto un pamatojoties uz informatīvajā ziņojumā iekļautajiem priekšlikumiem par studiju programmas papildu aprobācijas pasākumiem, nepieciešams precizēt 8.2.1.SAM MK noteikumos atbalstāmo darbību „jauno pedagoģijas studiju programmu aprobācija”, paplašinot tās tvērumu un iekļaujot tajā arī papildu atbalsta pasākumus studējošajiem studiju laikā.  Paredzot papildu aprobācijas pasākumus studiju programmai, tiks pilotēts tās īstenošanas mehānisms kā pirmajai darba vidē balstītajai studiju programmai augstākajā izglītībā, tai skaitā pārņemot labās prakses piemēru no nodibinājuma “Iespējamā misija”.  Nepieciešams paplašināt sadarbības partneru loku arī DU un LiepU 8.2.1.SAM 1.kārtas projektiem, līdzīgi kā LU projektam ar iepriekšējiem 8.2.1.SAM MK noteikumu grozījumiem, papildus piesaistot nevalstisko organizāciju, kas vismaz divus gadus īsteno pedagogu profesionālās kompetences pilnveides programmu ne mazāk kā 650 stundu apjomā, ievērojot MK 2018.gada 11.septembra noteikumu Nr. 569 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību” 7.punktā minēto.  Vienlaikus 8.2.1.SAM noteikumos nepieciešams paredzēt, ka sadarbības partnerim- nevalstiskajai organizācijai, kā arī finansējuma saņēmējiem - LU, DU un LiepU izmaksas studiju programmas aprobācijas ietvaros plānotajiem papildu atbalsta pasākumiem studējošajiem ir attiecināmas no 2020.gada 1.jūlija, lai nodrošinātu izmaksu nepārtrauktību. Ierosinātie grozījumi vērtējami kā labvēlīgs risinājums finansējuma saņēmējiem un sadarbības partnerim.  Ar 8.2.1.SAM noteikumu projektu 8.2.1. SAM pirmās kārtas ietvaros **komercdarbības atbalsta sniegšana nav paredzēta**. DU un LiepU plānotais jaunais sadarbības partneris - nevalstiskā organizācija, DU un LiepU projektos sadarbosies studiju programmas vienotas komunikācijas, studējošo un skolu piesaistes un atlases nodrošināšanai, kā arī vasaras ievadmācību un profesionālās pilnveides grupu atbalsta īstenošanā, DU un LiepU projektos neplānojot jaunajam sadarbības partnerim projekta īstenošanas personāla izmaksas. Šīs izmaksas jaunajam sadarbības partnerim - nevalstiskajai organizācijai - tiek plānotas LU projektā, kurā sadarbības partneris iesaistīsies ar saviem cilvēkresursiem kā projekta īstenošanas personāls, personālam sedzot vienīgi faktiskās nepieciešamās izmaksas, kas būs pamatotas un pierādamas. Tādējādi nevalstiskajai organizācijai ekonomiskās priekšrocības netiks radītas. Līdz ar to neizpildās visas Komercdarbības atbalsta kontroles likuma 5.pantā minētās valsts atbalsta pazīmes un joprojām tiks īstenots **projekts, kas nav saistīts ar saimnieciskās darbības veikšanu vai nekvalificējas kā komercdarbības atbalsts.**  Tiesiskās paļāvības un tiesiskās noteiktības princips tiks ievērots, ņemot vērā, ka noteikumu projekts paredz plašākas iespējas studiju programmas aprobācijas īstenošanai, ietverot arī papildu atbalsta pasākumus studējošajiem studiju laikā, kā arī papildu finansējuma piešķiršanu, kas vērtējamas kā labvēlīgas izmaiņas. Atbalstāmās darbības pēc būtības netiek mainītas, tiek paplašināts studiju programmas aprobācijas tvērums, vienlaikus piešķirot LU, DU un LiepU projektiem papildu finansējumu. Vienlaikus turpināsies arī studiju programmas vienota komunikācija un centralizēta studējošo un izglītības iestāžu piesaiste un atlase nākamajai uzņemšanai studiju programmā.  Ierosinātie grozījumi 8.2.1.SAM MK noteikumos atbilst 8.2.1.SAM mērķim – samazināt studiju programmu fragmentāciju un stiprināt resursu koplietošanu, jo tiks veikta vienota studiju programmas komunikācija, centralizēta studējošo un izglītības iestāžu piesaiste un atlase visām augstskolām, kas īstenos šo programmu, kā arī tiks īstenoti kopīgi studiju programmas aprobācijas pasākumi.  Noteikumu projektam būs pozitīva ietekme uz īstenošanā esošajiem LU, LiepU un DU projektiem. Grozījumi augstskolu projektos nav uzskatāmi par būtiskiem Regulas Nr.1303/2013 71.panta izpratnē.[[8]](#footnote-8)  Saskaņā ar informatīvajā ziņojuma ietvertajiem priekšlikumiem un MK 2020.gda 21.janvāra protokollēmumu (prot. Nr.3 39.§ 3.punkts) nākamos grozījumus 8.2.1.SAM MK noteikumos nepieciešams veikt līdz 2021. gada 30. jūnijam par 2021./2022. akadēmiskajā gadā plānotajiem atbalsta pasākumiem (vienota programmas komunikācija, studējošo un izglītības iestāžu piesaiste un atlase, papildu atbalsta pasākumi programmā studējošajiem studiju laikā un programmas absolventiem gadu pēc studiju pabeigšanas), nepieciešamais finansējums 1 099 477 EUR. Ar nākamajiem grozījumiem 8.2.1.SAM MK noteikumos par 2021./2022. akadēmiskajā gadā plānotajiem atbalsta pasākumiem 8.2.1.SAM pirmajai kārtai tiks palielināts pieejamais kopējais attiecināmais finansējums par 1 099 477 EUR. 2021./2022. akadēmiskajā gadā atbalsta pasākumus plānots nodrošināt no 8.2.3. SAM rezerves finansējuma.  Līdz ar to kopumā 2020./2021. akadēmiskajā gadā un 2021./2022.akadēmiskajā gadā plānotajiem atbalsta pasākumiem no 8.2.3.SAM rezerves finansējuma nepieciešams pārdalīt 1 147 758 EUR, tai skaitā Eiropas Sociālā fonda finansējumu 975 593 EUR un valsts budžeta līdzfinansējumu 172 165 EUR, uz 8.2.1.SAM 1.kārtu. Finansējuma pārdales rezultātā 8.2.3.SAM kopējais pieejamais attiecināmais finansējums ir 18 852 242 EUR, tai skaitā Eiropas Sociālā fonda finansējums – 16 024 405 EUR un valsts budžeta līdzfinansējums – 2 827 837 EUR. Savukārt 8.2.1.SAM kopējais pieejamais attiecināmais finansējums ir 11 962 760 EUR, tai skaitā Eiropas Sociālā fonda finansējums – 10 168 345 EUR un valsts budžeta līdzfinansējums – 1 794 415 EUR. Lai nodrošinātu korektu Eiropas Sociālā fonda finansējuma un valsts budžeta proporciju tiek palielināts 8.2.1.SAM valsts budžeta finansējums par 2 EUR, kas neietekmēs kopējo 8. prioritārā virziena valsts budžeta finansējumu.  Finansējuma pārdale neietekmē 8.2.1.SAM otrās atlases kārtā un 8.2.3.SAM īstenošanā esošos projektus - nevienam apstiprinātajam projektam netiek samazināts pieejamais finansējums vai mainīti īstenošanas nosacījumi.  Finansējuma pārdales rezultātā vēl atlikušo 8.2.3. SAM finansējuma atlikumu plānots izlietot otrās projektu iesniegumu atlases kārtas īstenošanai augstskolu iekšējās pārvaldības modeļa maiņas ieviešanas atbalstam atbilstoši Ministru kabineta 2020.gada 4.marta rīkojuma Nr. 94 5.punktam[[9]](#footnote-9).  Papildus 8.2.1.SAM MK noteikumos tiek svītrots 8.punkts un 8.2.3.SAM MK noteikumos 7.punkts par pieejamo kopējo attiecināmo finansējumu, lai slēgtu vienošanos vai līgumu par projekta īstenošanu, līdz 2018. gada 31. decembrim, ņemot vērā, ka tie ir zaudējuši aktualitāti, jo ierosinātie grozījumi paredz snieguma ietvara (rezerves) finansējuma izmantošanu.  Vienlaikus 8.2.1.SAM MK noteikumos (2.4., 2.7., 19.3., 20.1.10. apakšpunkts un 15., 24.punkts) nepieciešams precizēt terminoloģiju atbilstoši Ministru kabineta 2018.gada 11. decembra noteikumu Nr. 793 „Studiju virzienu atvēršanas un akreditācijas noteikumi” 1.pielikumam „Studiju virzieni augstākajā izglītībā”, studiju virzienu „Izglītība, pedagoģija un sports” aizstājot ar studiju virzienu „Izglītība un pedagoģija”.  Papildus, ņemot vērā augstskolu sniegtos priekšlikumus to digitālās veiktspējas stiprināšanai kvalitatīva un pilnvērtīga attālinātā studiju procesa nodrošināšanai, kas palīdzētu augstākās izglītības sektoram stiprināt savu kapacitāti un rīcībspēju Covid-19 izraisītajā situācijā un pēc krīzes, IZM ierosina **8.2.3.SAM MK noteikumos** precizēt atbalstāmās darbības „e-risinājumu izstrāde, pilnveide un ieviešana” skaidrojumu noteikumu 26.punktā un attiecināmo izmaksu „ e-risinājumu izstrādes, pilnveides un ieviešanas izmaksas, tai skaitā esošo informācijas sistēmu integrēšanas un savienošanas izmaksas” skaidrojumu 30.punktā. Vairākas augstskolas ir norādījušas uz nepieciešamību atļaut 8.2.3.SAM projektu ietvaros iegādāties arī tehnisko aprīkojumu attālināta studiju procesa nodrošināšanai un studiju procesa digitalizēšanai (piemēram, video kamera; dators; IT aprīkojums; digitālās platformas izveidei nepieciešamais aprīkojums; tehniskais aprīkojums, kas veicinātu jau esošā tehniskā risinājuma efektīvāku darbību u.c.). Tehniskā aprīkojuma iegādei augstskolas novirzītu projektu ietvaros izveidojušos ietaupījumus, līdz ar to procentuāli tie nebūtu ievērojami ieguldījumi pret kopējām projekta izmaksām un noteikumos nav nepieciešams noteikt procentuālu ierobežojumu šīm izmaksām. Augstākās izglītības institūcijām, iesniedzot projektu grozījumus Centrālajā finanšu un līgumu aģentūrā (turpmāk – CFLA), būs jāsniedz pamatojums, ka tehniskais aprīkojums ir nepieciešams attālināta studiju procesa nodrošināšanai, projekta mērķa sasniegšanai un projekta darbību īstenošanai, kā arī jāsniedz skaidrojums par iegādātā aprīkojuma tālāku izmantošanu un uzturēšanu pēc projekta beigām. Vienlaikus nepieciešams attiecināt šīs izmaksas no ārkārtējās situācijas izsludināšanas brīža[[10]](#footnote-10) – t.i., no 2020.gada 12.marta, ņemot vērā, ka sākot ar šo brīdi visās augstskolās un koledžās bija nepieciešams nodrošināt attālinātu studiju procesu.  Dažādu licenču iegāde(piemēram,ZOOM, Webex, Panopto u.c.) jau šobrīd ir attiecināma esošā 8.2.3.SAM normatīvā regulējuma ietvaros, ja tas atbilst projektā paredzētajām darbībām.  Ierosinātie grozījumi atbilst darbības programmā „Izaugsme un nodarbinātība” iekļautajai 8.2.3.SAM atbalstāmajai darbībai „atbalsts e-risinājumu, t.sk. e-koplietošanas mehānismu un starpinstitūciju sadarbības risinājumu, attīstībai”, kā arī atbilst 8.2.3.SAM mērķim - pilnveidot augstākās izglītības institūciju studiju programmu satura kvalitāti un, efektīvi izmantojot pieejamos resursus, nodrošināt labāku augstākās izglītības institūciju pārvaldību un vadības personāla kompetenču un prasmju paaugstināšanu.  **8.2.1. SAM noteikumu projekts**:   1. palielina 8.2.1.SAM pieejamo kopējo attiecināmo finansējumu par 1 147 760 EUR, tai skaitā Eiropas Sociālā fonda finansējumu par 975 595 EUR un valsts budžeta līdzfinansējumu par 172 165 EUR; 2. palielina 8.2.1.SAM pirmajai kārtai pieejamo kopējo attiecināmo finansējumu par 1 882 610 EUR, tai skaitā Eiropas Sociālā fonda finansējumu par 1 600 219 EUR un valsts budžeta līdzfinansējumu par 282 391 EUR; 3. samazina 8.2.1.SAM otrajai kārtai pieejamo kopējo attiecināmo finansējumu par 62 316 EUR, tai skaitā Eiropas Sociālā fonda finansējumu par 52 970 EUR un valsts budžeta līdzfinansējumu par 9 346 EUR; 4. palielina LU projektam pieejamo kopējo attiecināmo finansējumu par 736 224 EUR, nosakot, ka tas ir 2 212 250 EUR; 5. palielina DU projektam pieejamo kopējo attiecināmo finansējumu par 19 129 EUR, nosakot, ka tas ir 632 850 EUR; 6. palielina LiepU projektam pieejamo kopējo attiecināmo finansējumu par 27 778 EUR, nosakot, ka tas ir 494 560 EUR; 7. nosaka DU un LiepU projektam jaunu sadarbības partneri - nevalstisko organizāciju, kura ir reģistrēta izglītības iestāžu reģistrā un kurai ir vismaz divu gadu pieredze, īstenojot pedagogu profesionālās kompetences pilnveides programmu ne mazāk kā 650 stundu apjomā; 8. precizē 8.2.1.SAM pirmās kārtas ietvaros atbalstāmo darbību „jauno pedagoģijas studiju programmu aprobācija”, nosakot, ka attiecībā uz otrā līmeņa profesionālo augstākās izglītības studiju programmu, studiju programmas aprobācija ietver arī papildu atbalsta pasākumus studējošajiem studiju laikā, šo izmaksu attiecināmību paredzot no 2020.gada 1.jūlija; 9. precizē studiju virzienu terminoloģiju, studiju virzienu „Izglītība, pedagoģija un sports” aizstājot ar studiju virzienu „Izglītība un pedagoģija”.   **8.2.3. SAM noteikumu projekts:**   1. samazina 8.2.3.SAM pieejamo kopējo attiecināmo finansējumu par 1 147 758 EUR, tai skaitā Eiropas Sociālā fonda finansējumu par 975 593 EUR un valsts budžeta līdzfinansējumu par 172 165 EUR; 2. precizē atbalstāmās darbības „e-risinājumu izstrāde, pilnveide un ieviešana” skaidrojumu un attiecināmo izmaksu „e-risinājumu izstrādes, pilnveides un ieviešanas izmaksas, tai skaitā esošo informācijas sistēmu integrēšanas un savienošanas izmaksas” skaidrojumu noteikumos, attiecinot arī 8.2.3.SAM projektos tehniskā aprīkojuma iegādi attālināta studiju procesa nodrošināšanai, šo izmaksu attiecināmību paredzot no 2020.gada 12.marta. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē 8.2.1.SAM pirmās kārtas finansējuma saņēmējus – LU, DU, LiepU, kā arī LU, DU, LiepU sadarbības partneri – nevalstisko organizāciju, kā arī 8.2.3.SAM finansējuma saņēmējus – augstākās izglītības institūcijas (paredzot iespēju attiecināt izmaksas tehniskā aprīkojuma iegādei attālināta studiju procesa nodrošināšanai), sadarbības iestādi – CFLA un atbildīgo iestādi – IZM. |
| 2. | Tiesiskā regulējuma ietekme uz tautsaimniecību un administratīvo slogu | 8.2.1.SAM noteikumu projekts paredz papildu finansējuma piešķiršanu 2020./2021.akadēmiskajā gadā: 1) studiju programmas komunikācijai, centralizētai studējošo un izglītības iestāžu piesaistei un atlasei, 2) programmas papildu aprobācijas pasākumiem. Pirmo darbību plānots deleģēt LU sadarbības partnerim – nevalstiskajai organizācijai. Otro darbību daļēji plānots deleģēt LU, DU, LiepU sadarbības partnerim – nevalstiskajai organizācijai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 306 346 | 0 | 773 622 | 0 | 467 279 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 306 346 | 0 | 773 622 | 0 | 467 279 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 360 408 | 0 | 910 144 | 0 | 549 740 | 0 |
| 2.1. valsts pamatbudžets | 0 | 360 408 | 0 | 910 144 | 0 | 549 740 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -54 062 | 0 | - 136 522 | 0 | -82 461 | 0 |
| 3.1. valsts pamatbudžets | 0 | -54 062 | 0 | - 136 522 | 0 | -82 461 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +54 062 | 0 | + 136 522 | 0 | +82 461 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Budžeta izdevumu un ieņēmumu aprēķinu ietekmē 8.2.1. SAM snieguma rezerves finansējums **672 534** *euro*, t.sk. ESF līdzfinansējums **571 654** *euro* un valsts budžeta līdzfinansējums **100 880** *euro,* un daļējs8.2.3. SAM snieguma rezerves finansējums **1 147 758** *euro*, t.sk. ESF līdzfinansējums **975 593** *euro* un valsts budžeta līdzfinansējums **172 165** *euro.* **Kopā** snieguma rezerves finansējumsir**1 820 292** *euro*, t.sk. ESF līdzfinansējums **1 547 247** *euro* un valsts budžeta līdzfinansējums **273 045** *euro.*  Saskaņā ar 8.2.1.SAM noteikumu projektu 8.2.1.SAM kopējais pieejamais attiecināmais finansējums ir 11 962 760 EUR, tai skaitā Eiropas Sociālā fonda finansējums – 10 168 345 EUR un valsts budžeta līdzfinansējums – 1 794 415 EUR.  8.2.3.SAM kopējais pieejamais attiecināmais finansējums ir 18 852 242 EUR, tai skaitā Eiropas Sociālā fonda finansējums – 16 024 405 EUR un valsts budžeta līdzfinansējums – 2 827 837 EUR.  Saskaņā ar Kohēzijas politikas fondu vadības informācijas sistēmā sniegto informāciju par projekta finansēšanas plānu un šajā anotācijā sniegto informāciju par papildu pieejamo finansējumu kopējais 8.2.1.SAM indikatīvais finansējuma sadalījums pa gadiem ir šāds:  2018. gadā – 309 756 *euro*, t.sk. ESF līdzfinansējums 263 292 *euro* un valsts budžeta līdzfinansējums 46 464 *euro*;  2019. gadā – 2 324 167 *euro*, t.sk. ESF līdzfinansējums 1 975 542 *euro* un valsts budžeta līdzfinansējums   348 625 *euro*;  2020. gadā – 3 057 494 *euro*, t.sk. ESF līdzfinansējums 2 598 870 *euro* un valsts budžeta līdzfinansējums 458 624 *euro*;  2021. gadā – 3 331 933 *euro*, t.sk. ESF līdzfinansējums 2 832 143 *euro* un valsts budžeta līdzfinansējums 499 790 *euro;*  2022. gadā –   2 265 828 *euro,* t.sk. ESF līdzfinansējums 1 925 953 *euro* un valsts budžeta līdzfinansējums 339 875 *euro;*  2023. gadā – 673 582 *euro*, t.sk. ESF līdzfinansējums 572 545 *euro* un valsts budžeta līdzfinansējums 101 037 *euro.*  Finansējuma sadalījums pa gadiem norādīts indikatīvi un var tikt precizēts. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nepieciešamais finansējums normatīvajos aktos noteiktajā kārtībā tiks nodrošināts no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |  |  |
| --- | --- | --- |
| **IV.** **Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Lai nodrošinātu nepieciešamā finansējuma pārdali no 8.2.3. SAM uz 8.2.1.SAM pirmo kārtu, jāveic grozījumi 8.2.3.SAM MK noteikumos.  Apvienotā anotācija sagatavota MK noteikumu „Grozījumi Ministru kabineta 2018. gada 9. janvāra noteikumos Nr. 27 "Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi” projektam un MK noteikumu „Grozījums Ministru kabineta 2018. gada 9. janvāra noteikumos Nr. 26 "Darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" īstenošanas noteikumi” projektam. |
| 2. | Atbildīgā institūcija | IZM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekti šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta konsultējoties ar nozares nevalstiskajām organizācijām un nozares pārstāvjiem informatīvā ziņojuma „Darba vidē balstīta studiju programma skolotāju sagatavošanai: īstenošanas nodrošināšana un attīstība” saskaņošanas procesa ietvaros (izskatīts MK 21.01.2020.). Noteikumu projekti izstrādāti, ņemot vērā informatīvajā ziņojumā ietvertos priekšlikumus. |
| 2. | Sabiedrības līdzdalība projekta izstrādē | Noteikumu projekti publicēti IZM tīmekļa vietnē [www.izm.gov.lv](http://www.izm.gov.lv), aicinot sabiedrības pārstāvjus rakstiski sniegt viedokli par noteikumu projektiem to izstrādes stadijā – nosūtot viedokli elektroniski uz elektronisko pasta adresi: esf@izm.gov.lv. |
| 3. | Sabiedrības līdzdalības rezultāti | Sabiedrības pārstāvju komentāri, iebildumi un priekšlikumi nav saņemti, bet saņemšanas gadījumā tie tiks izvērtēti un iespēju robežās ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | IZM, CFLA, LU, DU, LiepU, sadarbības partneris- nevalstiskā organizācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektiem nav ietekmes uz pārvaldes funkcijām un institucionālo struktūru.  Noteikumu projektu izpildes rezultātā nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nepieciešami grozījumi LU, DU un LiepU noslēgtajās vienošanās par 8.2.1.SAM 1.kārtas projektu īstenošanu ar CFLA. |

Izglītības un zinātnes ministre I. Šuplinska

Vīza:

Valsts sekretāre L. Lejiņa

|  |  |
| --- | --- |
|  |  |

Kalva 67047941

[Inese.Kalva@izm.gov.lv](mailto:Inese.Kalva@izm.gov.lv)

1. Otrā līmeņa profesionālā augstākās izglītības studiju programma „Skolotājs”- studiju programma pedagoga profesionālās kvalifikācijas ieguvei pēc studijām citā jomā [↑](#footnote-ref-1)
2. Izskatīts un atbalstīts Ministru kabineta sēdē 2020.gada 21.janvārī. Pieejams: http://tap.mk.gov.lv/lv/mk/tap/?pid=40476411&mode=mk&date=2020-01-21 [↑](#footnote-ref-2)
3. Ministru kabineta 2020.gada 28.janvāra noteikumi Nr. 52 „Grozījumi Ministru kabineta 2018. gada 9. janvāra noteikumos Nr. 27 "Darbības programmas "Izaugsme un nodarbinātība" 8.2.1. specifiskā atbalsta mērķa "Samazināt studiju programmu fragmentāciju un stiprināt resursu koplietošanu" pirmās un otrās projektu iesniegumu atlases kārtas īstenošanas noteikumi” [↑](#footnote-ref-3)
4. Sk. informatīvā ziņojuma 1.tabulu, 34.lp. [↑](#footnote-ref-4)
5. Budžeta vietu sadalījums starp augstskolām var tikt precizēts atbilstoši uzņemšanas rezultātiem studiju programmā, ņemot vērā, ka atlasi izturējušie reflektanti varēs izvēlēties augstskolu, kurā studēt [↑](#footnote-ref-5)
6. Projekts „Latvijas Universitātes inovatīvas, pētniecībā balstītas studiju virziena “Izglītība, pedagoģija un sports” studiju programmas”, Nr. 8.2.1.0/18/I/004 [↑](#footnote-ref-6)
7. Projekts „Latvijas Universitātes inovatīvas, pētniecībā balstītas studiju virziena “Izglītība, pedagoģija un sports” studiju programmas”, Nr. 8.2.1.0/18/I/004; Projekts „Daugavpils Universitātes studiju virziena “Izglītība, pedagoģija un sports” modernizācija Latvijas izglītības sistēmas ilgtspējīgai attīstībai”, Nr. 8.2.1.0/18/I/005;

   Projekts „Studiju programmu fragmentācijas samazināšana LiepU”, Nr. 8.2.1.0/18/I/002 [↑](#footnote-ref-7)
8. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-8)
9. Pieejams: <https://likumi.lv/ta/id/313034-par-konceptualo-zinojumu-par-augstskolu-ieksejas-parvaldibas-modela-mainu> [↑](#footnote-ref-9)
10. Ministru kabineta 2020. gada 12. marta rīkojums Nr. 103 „Par ārkārtējās situācijas izsludināšanu” [↑](#footnote-ref-10)